《右丞相张公达明营别墅于汝川记可游者九处绘而为图贻书属晋陵孙某赋之 虾蟆石》
宋代·孙觌

天公磔蛙死，堕地化为石。魁然此江郊，面滞苍烟色。

葱茏一拳青，凝湛半蒿碧。犹疑老蟾窟，尚吐月中液。

我来蹈其背，坐睨倚天壁。鼓吹不复鸣，烟雨空寂历。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。